OpenLLM-France/wikimedia huggingface dataset:
# Kilmarnock (Virgínia)

Kilmarnock és una població dels Estats Units a l'estat de Virgínia. Segons el cens del 2000 tenia 1.244 habitants.

## Demografia

Segons el cens del 2000, Kilmarnock tenia 1.244 habitants, 547 habitatges, i 305 famílies. La densitat de població era de 167,9 habitants per km².
Dels 547 habitatges en un 23,6% hi vivien nens de menys de 18 anys, en un 39,9% hi vivien parelles casades, en un 13% dones solteres, i en un 44,2% no eren unitats familiars. En el 40,8% dels habitatges hi vivien persones soles el 25,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,66.
Per edats la població es repartia de la següent manera: un 18,4% tenia menys de 18 anys, un 4,7% entre 18 i 24, un 19,3% entre 25 i 44, un 20,3% de 45 a 60 i un 37,4% 65 anys o més.
L'edat mediana era de 52 anys. Per cada 100 dones de 18 o més anys hi havia 64 homes.
La renda mediana per habitatge era de 31.625 $ i la renda mediana per família de 43.500 $. Els homes tenien una renda mediana de 30.167 $ mentre que les dones 20.875 $. La renda per capita de la població era de 21.172 $. Entorn del 9,1% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kilmarnock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Kilmarnock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Teologia negativa

La teologia negativa o apofàtica es basa en la definició de Déu explicant allò que no és, ja que considera que no pot ser igualat amb cap mot del llenguatge, atès que la seva natura és totalment diferent a la humana i la llengua és un tret de l'home. Per aquest motiu usa la comparació en negatiu, indicant tot allò que no és Déu, per mostrar que és molt més que els termes comparats i que és tan gran que no pot ser expressat (doctrina de la inefabilitat divina).
Així, Déu és aquell ésser que no està subjecte ni a l'espai ni al temps i que no depèn de cap altre per a la creació o la seva existència. Igualment és una perfecció que no té cap mancança ni presència de mal. Aquests conceptes són comuns a les grans religions del monoteisme, tot i que la teologia negativa es manifesta també en els cultes orientals.
La teologia negativa s'oposa a la teologia positiva o catafàtica, que intenta explicar què és Déu, encara que sigui a base de l'ús de la metàfora.
# Regió Est (Camerun)

Regió Est és una de les deu regions de la República de Camerun. La seva capital és la ciutat de Bertoua.

## Departaments

Aquesta regió posseeix una subdivisió interna composta pels següents departaments:
* Boumba-et-Ngoko
* Haut-Nyong
* Kadey
* Lom-et-Djérem

## Territori i població

La regió Est té una superfície de 109.011 km². Dins de la mateixa resideix una població composta per 836.906 persones (xifres del cens de l'any 2005). La densitat poblacional dins d'aquesta província és de 7,68 habitants per km².
# Pillow

Pillow és una població dels Estats Units a l'estat de Pennsilvània. Segons el cens del 2000 tenia 304 habitants.

## Demografia

Segons el cens del 2000, Pillow tenia 304 habitants, 131 habitatges, i 93 famílies. La densitat de població era de 244,5 habitants/km².
Dels 131 habitatges en un 26% hi vivien nens de menys de 18 anys, en un 64,1% hi vivien parelles casades, en un 2,3% dones solteres, i en un 29% no eren unitats familiars. En el 25,2% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,75.
Per edats la població es repartia de la següent manera: un 21,1% tenia menys de 18 anys, un 6,9% entre 18 i 24, un 29,3% entre 25 i 44, un 25,7% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 101,7 homes.
La renda mediana per habitatge era de 39.464 $ i la renda mediana per família de 41.000 $. Els homes tenien una renda mediana de 32.500 $ mentre que les dones 23.250 $. La renda per capita de la població era de 17.182 $. Entorn del 7,8% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pillow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Pillow». American Fact Finder. Oficina del Cens dels Estats Units, 12-01-2010.
# Daniel J.K. O'Connell

Daniel J.K. O'Connell (Rugby, 25 de juliol de 1896 - Roma, 15 d'octubre de 1982) va ser un astrònom irlandès.

## Vida i Obra

O'Connell es va quedar orfe als onze anys i va ser enviat a una escola jesuita: el Clongowes Wood College de Dublín. Als disset anys va ingressar a la Companyia de Jesús i va fer el noviciat al castell de Rathfarnham. El 1920 va obtenir el màster en física experimental al Trinity College (Dublín). Després d'estudiar filosofia al col·legi jesuita de Valkenburg va ser destinat a l'escola Saint Ignatius de Riverview a Sydney (Austràlia) on hi havia un observatori astronòmic.
Des de 1931 fins a 1933 va estar al observatori de Harvard (Massachusetts) i el 1933 va tornar a Riverview, on va ser nomenat director de l'observatori astronòmic el 1938. El 1952 va ser nomenat director de l'Observatori Vaticà, càrrec que va mantenir fins a la seva jubilació el 1970. Entre 1968 i 1972 va ser, a més, president de l'Acadèmia Pontifícia de les Ciències.
Els seus treballs més notables van ser sobre les estrelles binàries eclipsants, en les quals va descobrir i¡una asimetria en la seva corva fotomètrica que avui s'anomena efecte O'Connell.

## Referències

* ↑ Brück, 1982, p. 347.
* ↑ Coyne i McCarthy, 1983, p. 363.
* ↑ Weyman, 1982, p. 349.
* ↑ Udías, 2003, p. 81.
* ↑ Coyne i McCarthy, 1983, p. 364.
* ↑ Milone, 1968, p. 708 i ss.

## Bibliografia

* Brück, H.A. «Father D.J.K. O'Connell S.J.» (en anglès). Irish Astronomical Journal, Vol. 15, Num. 4, 1982, pàg. 347-349. ISSN: 0021-1052.
* Coyne, George V, SJ.; McCarthy, Martin F, SJ. «Danirl Joseph Kelly O'Connell S.J.» (en anglès). Quarterly Journal of the Royal Astronomical Society, Vol. 24, Num. 3, 1983, pàg. 363-364. ISSN: 0035-8738.
* Milone, E.E. «The peculiar binary RT Lacertae» (en anglès). Astronomical Journal, Vol. 73, Num. 8, 1968, pàg. 708-711. DOI: 10.1086/110682. ISSN: 0004-6256.
* Udías, Agustín. Searching the Heavens and the Earth: The History of Jesuit Observatories (en anglès). Kluwer Academic Publishers, 2003. ISBN 1-4020-1189-X.
* Weyman, P.A. «Daniel J.K. O'Connell S.J.» (en anglès). Irish Astronomical Journal, Vol. 15, Num. 4, 1982, pàg. 349-350. ISSN: 0021-1052.

## Enllaços externs

* O'Connor, John J.; Robertson, Edmund F. «Daniel J.K. O'Connell» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Lomb, Nick. «O'Connell, Daniel Joseph Kelly (1896–1982)». Australian Dictionary of Biography, 2012. [Consulta: 31 desembre 2020]. (anglès)
# Escalfador (mitja)

Es diu escalfador a una peça que es col·loca a les cames, bé per a escalfar els músculs abans de fer exercici, bé com a accessori de moda. Es tracta d'una mena de mitges curtes de llana sense peu que s'introdueixen per les extremitats inferiors.
Els escalfadors són d'ús tradicional entre els ballarins per a escalfar les cames durant les classes de ball. Es porten durant la primera part de la classe o durant l'assaig d'una actuació per mantenir calents les cames i evitar així lesions en la part més activa de l'exercici. Un cop calents els músculs, els escalfadors es retiren.
Els escalfadors es van popularitzar com a accessori de moda per a dones en els anys 80 arran la projecció de la sèrie de televisió Fama i la pel·lícula Flashdance. En ambdós casos, els protagonistes utilitzaven escalfadors per a les cames durant els assajos i classes de dansa. Les joves van trobar que els escalfadors usats pels seus ídols es podien dur també com a peces de carrer. En aquell moment, les noies se'ls van posar combinats amb vestits o minifaldilla, sovint sobre leggins de licra o jeans. A finals dels 80 el seu ús va decaure, però han tornat a ser presentats per alguns dissenyadors a principis del segle xxi.

## Referències

* 1 2 "Calentadores". Dins: Rivière, Margarita. Diccionario de la moda: los estilos del siglo XX. Barcelona: Grijalbo, cop. 1996. P. 51.

## Enllaços externs

* Què són els escalfadors? (Anglès)
* Ús dels escalfadors (anglès) Arxivat 2010-10-05 a Wayback Machine.
# Kızılay

* Aquest article tracta sobre la Mitja Lluna turca. Si cerqueu el barri d'Ankara, vegeu «Kızılay, Ankara».
Kızılay or Türk Kızılayı (‘Mitja Lluna Roja turca’, en turc) és l'organització nacional turca que correspon a la Creu roja. Va ser fundada en època otomana com a Hilal-i Ahmer Cemiyeti (‘Associació de la Mitja Lluna Roja’, en turc otomà), el 1868. El seu centre administratiu es troba a Ankara, capital de Turquia.

## Història

En els seus inicis, Hilal-i Ahmer/Kızılay treballava com a proveïdora de serveis de salut. En els anys 1912-13 tenia 20 hospitals en diferents ciutats de l'Imperi. El primer hospital obert per Kızılay a la capital imperial, Istanbul, fou a Kadırga, el 23 de novembre de 1912. Entre les infermeres d'aquest hospital hi havia dones musulmanes. L'organització també tenia un centre de dones, des de 20 de març de 1912, amb unes cent membres, presidida per Nimet Muhtar Hanımefendi (una hanımsultan o princesa, esposa d'Ahmed Muhtar Paşa, Ministre de Guerra) sota la presidència honorífica de la Başkadınefendi (primera esposa) del Sultà, fundat per a ajudar a les viudes i orfes de les Guerres Balcàniques. La feminista Fatma Aliye Hanım fou la secretària i una de les primeres membres d'aquest centre. Va renunciar el 31 d'octubre de 1916 amb una carta dirigida al Dr. Besim Ömer Paşa, President de Hilal-i Ahmer, per no haver estat inclosa a la delegació de la Mitja Lluna turca invitada a visitar Alemanya.
Amb la república, Hilal-i Ahmer va canviar el seu nom a "Türk Kızılayı" i un dels seus primers serveis va ser ajudar a rehabilitar milers de refugiats turcs que venien de Grècia, com a resultat de l'Intercanvi de poblacions entre Grècia i Turquia després de la invasió grega de Turquia.
La seva primera seu en Ankara, capital turca, va ser a Kızılay, en la plaça epònima, en el districte de Çankaya. Avui és al barri de Çankaya, la parte alta del mateix districte.

## Referències

* ↑ Comité international d'études pré-ottomanes et ottomanes. Symposium; Nenad Moačanin; Vjeran Kursar Perspectives on Ottoman Studies: Papers from the 18th Symposium of the International Committee of Pre-Ottoman and Ottoman Studies (CIEPO) at the University of Zagreb 2008. LIT Verlag Münster, 2010, p. 433–. ISBN 978-3-643-10851-7.
* ↑ http://arsiv.kizilay.org.tr/UserFiles/File/tezler/Hanimlar%20merkezi.pdf
* ↑ Güven Taneri Uluköse. Fatma Aliye: Bir Biyografi. Cinius Yayınları, 1 juny 2013, p. 57–. ISBN 978-605-127-719-6.
* ↑ http://dergiler.ankara.edu.tr/dergiler/18/36/322.pdf
* ↑ http://dergiler.ankara.edu.tr/dergiler/45/806/10264.pdf
* ↑ https://www.kizilay.org.tr/Iletisim

## Vegeu també

* Coronel Abdullah Bey
* Berç Türker
* Kızılay, Ankara

## Enllaços externs

* Web de Türk Kızılayı
# Telmatoscopus nebraskensis

Telmatoscopus nebraskensis és una espècie d'insecte dípter pertanyent a la família dels psicòdids que es troba als Estats Units: Wisconsin i Michigan.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Quate, L.W., 1955. A revision of the Psychodidae (Diptera) in America north of Mexico. U. Calif. Publ. Ent. 10:103-273.
* 1 2 Catalogue of Life (anglès)
* ↑ uBio (anglès)
* ↑ Aquatic Insects of Michigan Arxivat 2015-04-11 a Wayback Machine. (anglès)
* ↑ Flyfishing Entomology - North American Aquatic True Flies (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Regió Central (Togo)

Central és una de les cinc regions de Togo. La seva capital és Sokoté. La regió, que està situada al centre del país és la menys poblada del país, amb 617.871 habitants (2010). Tchamba i Sotouboua són dues ciutats importants de la regió.
La regió Central està situada entra la regió dels Altiplans, al nord i la regió de la Kara, al sud. Fa frontera amb la regió Septentrional i la regió Volta de Ghana, a l'est i amb el departament de Donga i el departament de Collines, a Benín, a l'oest.

## Prefectures

Les prefectures de la regió Central són Blitta, Sotouboua, Tchamba i Tchaoudjo.

## Etnologia i llengües

* Els kpessis parlen la llengua kpessi. Tenen el territori a les prefectures de Mono Oriental, als cantons de Kpessi i Nyamassila i de Blitta, al cantó de Langabou.
* Els anyangues parlen la llengua guang ginyanga i tenen el territori a la prefectura de Blitta.
* Els adeles, que parlen la llengua adele, viuen a la prefectura de Sotouboua.
* Els aniis, que parlen la llengua anii, viuen a la frontera amb Benín, a la prefectura de Tchamba.

## Referències

* ↑ «Regions of Togo». statoids. [Consulta: 5 febrer 2015].
* ↑ «Kpessi. A language in Togo». ethnologue. [Consulta: 13 febrer 2015].
* ↑ «Ginyanga, a language of Togo». ethnologue. [Consulta: 13 març 2015].
* ↑ «Adele. A language of Togo». ethnologue. [Consulta: 12 octubre 2015].
Plantilla:Regions de Togo
# Pont de Senillers

El Pont de Senillers és una obra de Lles de Cerdanya (Baixa Cerdanya) protegida com a Bé Cultural d'Interès Local.

## Descripció

El pont permet salvar el riu del Molí que baixa des d'Arànser i recull les aigües del riu de Setut i dels llacs de la Pera. Està en el camí antic que comunicava Senillers i els seus banys amb el nucli de Músser.
Es tracta d'un pont de pedra d'un sol ull, d'arc peraltat fet per aproximació de pedres. La part inferior del pas sembla que hagi estat relligada amb un arrebossat.
L'arc descansa sobre uns contraforts que folren la roca natural i el desnivell del terreny. Els contraforts són de pedra lligada amb calç.
Fins fa poc el pont conservava la barana de pedra. Aquesta ha estat substituïda per una barana de ferro. El pont es transitat per vehicles.

## Referències

* 1 2 3 4 «Pont de Senillers». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Cua de ventall dimorf

El cua de ventall dimorf (Rhipidura brachyrhyncha) és un ocell de la família dels dicrúrids (Dicruridae).

## Hàbitat i distribució

Habita boscos molt humids a les muntanyes de Nova Guinea.

## Referències

* ↑ «Cua de ventall dimorf». Cercaterm. TERMCAT, Centre de Terminologia. Rev. 10/10/2023(català)
# Escalfallits

Un escalfador de llit, ase, ruc, burro, braseret, maridet o frare és un estri que s'utilitzava en les cases per a escalfar els llits.
L'escalfador consistia en un recipient amb una tapa i un mànec llarg que lliscava entre els llençols dels llits. Abans de la difusió dels sistemes de calefacció a les llars no totes les peces de la casa tenien fonts de calor. En particular, les cambres podien quedar molt freds a la nit durant els mesos de l'hivern. Introduir l'escalfador dins del llit constituïa una manera de mitigar la sensació d'humiditat i frescor en anar a dormir.
El recipient estava fabricat en coure o llautó essent el mànec bé metàl·lic, bé de fusta. Al seu interior s'introduïen pedres calentes o maons escalfats al foc o fins i tot les brases mateixes de la cuina. És per això que el lloc habitual dels escalfadors era als voltants de la xemeneia on es penjaven a la paret gràcies a un forat al mànec.
Els escalfadors estaven dissenyats per a ser moguts a l'interior del llit per tal de distribuir la calor per tota la seva superfície. Alguns exemplars comptaven orificis a la tapa a través dels quals deixava escapar la calor. Altres eren completament descoberts amb una estructura semicircular a la part superior per a allunyar les brases del llençol. La seva composició totalment de metall feia que la calor es transmetia uniformement tant als llençols de sota com als superiors.
Al segle xix també es van fer escalfadors totalment tancats destinats a introduir-hi aigua calenta. En l'actualitat, n'hi ha cals antiquaris i són habituals com a elements decoratius en cases d'estil rústic.

## Vegeu també

* Escalfallits o burro
* Bossa d'aigua calenta
* Taula braser
* Llar de foc

## Referències

* ↑ A certes comarques, com la Cerdanya i l'Empordà, el burro és l'aplec de la cassola tapada (dins la qual posen foc i que, col·locada dins el llit, serveix per a escalfar-lo) i d'una espècie de gàbia de llistons dins la qual va la cassola perquè estiga més isolada de la roba del llit; a altres regions, com Tortosa, és una cassola unida amb un mànec llarg de fusta. DCVB
* ↑ «frare». Diccionari català-valencià-balear [Consulta: 28 novembre 2020]. «Escalfallits (Cerdanya, Alt Empordà, Plana de Vic, Penedès, Priorat, Cocentaina)»
* ↑ «Warming pans, bed wagons, bed warmers with coals or wood». [Consulta: 7 gener 2019].
# Caisse Nationale de Prévoyance Sociale Sport

El CNaPS Sport (Caisse Nationale de Prévoyance Sociale Sport) és un club de futbol de la ciutat de Miarinarivo, Madagascar.
El seu sobrenom és Les Caissiers (els caixers).

## Palmarès

* Lliga malgaixa de futbol:
       2010, 2013, 2014, 2015, 2016, 2017, 2018
* Copa malgaixa de futbol:
       2011, 2015, 2016
* Supercopa malgaixa de futbol:
       2010

## Referències

* ↑ «CNaPS Sports » Profile». Worldfootball.net. [Consulta: 12 abril 2021].
* ↑ Global Sports Archive team profile
* ↑ «Football - Coupe de la CAF : Inquiétude à la CNaPS Sport» (en francès). L'Express de Madagascar, 07-09-2019.
* ↑ «Madagascar - List of Champions». RSSSF.
* ↑ «Madagascar - List of Cup Winners». RSSSF.
# Kraľovany

Kraľovany és un municipi d'Eslovàquia que es troba a la regió de Žilina. A la fi de 2019 tenia 431 habitants. Es troba a l'aiguabarreig de l'Orava i del Váh.
El primer esment escrit data de la segona meitat del segle xiv (1363). Aquest document menciona la ruta comercial de Sučany a Ružomberok passa per Kraľovany.

## Referències

* ↑ «História a súčasnosť evanjelickej cirkvi v Kraľovanoch» (en eslòvac). [Consulta: 3 juliol 2020].
# Telmatoscopus niger

Telmatoscopus niger és una espècie d'insecte dípter pertanyent a la família dels psicòdids que es troba a Nord-amèrica: des de Minnesota fins a Nova York, Indiana i Virgínia, incloent-hi Michigan.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Banks, N., 1894. Some Psychodidae from Long Island, N.Y. Canadian Entomologist. 28:329-333.
* 1 2 3 Catalogue of Life (anglès)
* ↑ uBio (anglès)
* ↑ Quate, L.W., 1955. A revision of the Psychodidae (Diptera) in America north of Mexico. U. Calif. Publ. Ent. 10:103-273.
* ↑ Aquatic Insects of Michigan Arxivat 2015-04-11 a Wayback Machine. (anglès)
* ↑ Flyfishing Entomology - North American Aquatic True Flies (anglès)
* ↑ Global Species Arxivat 2016-10-10 a Wayback Machine. (anglès)

## Bibliografia

* Duckhouse, D. A., 1974. Redescription of the neotropical Psychodidae (Diptera, Nematocera) described by Knab, Dyar and Coquillet. Journal of Entomology Series B, Taxonomy, 42: 141-152.
* Hardy D. E., 1942. Notes on Diptera in Snow Entomological Collection. Journal of the Kansas Entomological Society. 15:643–645.
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
* Quate, L. W., 1960. Note on synonymy of an American and Japanese species of Psychodidae (Diptera). Pan-Pacific Ent. 36: 156.

## Enllaços externs

* ION (anglès)
# Richard Vaughan

Richard Vaughan (nascut el 9 de novembre de 1951, a Houston, Texas) és un professor d'anglès, empresari nord-americà i músic compositor, creador de programes de ràdio i televisió que serveixen com a mitjans d'ensenyament i reuneixen a més de 2,5 milions de persones entre oients i espectadors. També és el president i director executiu de Vaughan Systems, una empresa dedicada a l'ensenyament d'idiomes coneguda per dissenyar i portar a la pràctica amb èxit, mètodes i programes innovadors de l'ensenyament d'idiomes a Espanya.

## Biografia

Va créixer a Houston (Texas) i Tulsa (Oklahoma). Es va llicenciar per la Universitat de Texas en Llengua espanyola i Literatura i en Filosofia. Va passar el seu tercer any com a universitari a Madrid, on va tornar després de llicenciar-se el 1974, i on va començar la seva carrera en l'ensenyament de l'anglès. A principis de 1975, després d'una experiència de quatre mesos a l'Escola d'idiomes Berlitz, va començar com a professor particular, al que seguiria la formació de la seva pròpia empresa, Vaughan Systems, en 1977. El 1986, va obtenir un Màster en Administració d'empreses del IESE (Institut d'Estudis Superiors de l'Empresa).
Durant els primers 25 anys, la seva companyia es va centrar exclusivament en el sector d'ensenyament empresarial, proporcionant classes estàndard d'ensenyament d'idiomes per a grups i particulars, a més d'organitzar cursos intensius residencials de diferent durada en llocs idíl·lics de tot Espanya. Durant els anys 90 la seva companyia va convèncer el món empresarial perquè fes ús del mètode residencial intensiu per a l'aprenentatge d'idiomes i confiés menys en el sistema habitual d'organitzar classes dins de l'empresa que prevalia llavors.
Richard Vaughan continuava l'any 2014 dirigint Vaughan Systems, l'empresa que va fundar el 1977.

## En altres mitjans

Richard Vaughan apareix com a personatge en el videojoc Play English, complint la funció d'assessor en la trama i corrector en els exercicis d'anglès del joc.
També va ser un artista convidat al programa de televisió La hora de José Mota.
Des de 2013 presenta el programa d'ensenyament d'anglès TVE English (TVE-2).

## Enllaços externs

* "Entrevista con Richard" en El Mundo, Madrid, gener de 2008.
* "Entrevista con Richard Vaughan", El Mundo Magazine, Madrid, setembre de 2007.
* "Entrevista con Richard Vaughan", Fundación de la Lengua Española, Valladolid, març de 2009.
# Porta Felice

La Porta Felice és una de les portes de la ciutat de Palerm, Sicília. El monument significa l'entrada pel costat marítim al Cassaro, un dels eixos principals de la vila. El seu nom es deu a Donna Felice Orsini, la muller del virrei espanyol Marcantonio Colonna, que, el 1582, va decidir de fer construir una entrada monumental al Cassaro (l'actual Corso Vittorio Emanuele), que fou eixamplat fins a la mar el 1581. La Porta, constituïda per dos pilars colossals, va ser projectada per l'arquitecte palermità Mariano Smiriglio. Les obres van durar fins al 1637. L'interval de temps transcorregut va permetre la diferenciació de les façanes de cada pilar: així la primera part (la que es troba enfront de la mar) és de marbre gris i presenta trets típicamente renaixentistes, mentre que el segon pla (successiu al primer i acabat pels arquitectes Novelli, Smiriglio i Tedeschi) té característiques que s'assemblen més al barroc. A conseqüència dels bombardejos que ocorregueren durant la Segona Guerra Mundial, el pilar dret fou parcialment assolat, amb tot un restauració recent ha donat a la porta la seva esplendor antiga.